# Servel

Servel (distaget: er vro) a zo ur gumun gozh a Vreizh. Ul lodenn eus Lannuon (Bro-Dreger - Aodoù-an-Arvor) eo bremañ. Belleger a zo ur c'harter anezhi.

## Douaroniezh

* War lez hanternoz al Leger emañ Servel, etre Trebeurden, Pleuveur-Bodoù, Sant-Ke-Perroz, Lannuon.

## Anv

B. Tanguy : Selvel, 1330; eccl. de Selguel, c. 1330; Selvel, fin XIV$^{vet}$; 1461; Selguel, Selvel, 1466; Servel, 1543; brezhoneg : Serwel E. Vallerie : Selvel, 1330; Selvel, 1516; Cerne, 1630; Serve, 1731; Servet, 1779

## Dezougen

* Un aerborzh zo, hag aerborzh Lannuon, pe Aerborzh Lannuon-Aod ar Vein Ruz, a vez graet anezhañ. Gwechall e veze lavaret Tachenn-nij Lannuon-Servel pa ne oa ket c'hoazh un aerborzh, ha pa ne oa ket c'hoazh stag Servel ouzh Lannuon.
* Divizet e voe, d'an 13 a viz C'hwevrer 2018, paouez gant al linenn Lannuon / Pariz.

## Istor
### Henamzer

* Kavet e vije bet tiez koshañ Breizh eno hag a savje da -4800 vloaz a-raok JK, en neolitik koshañ.

### Krennamzer

* Ur barrez en Eskopti Treger e oa; krouet e voe diwar ul lodenn eus parrez Pleuveur-Bodoù.

### XVII$^{vet}$ kantved

* 1631-1632: ar vosenn a reas he reuz e Servel.

### Dispac'h Gall

* E 1790 e voe krouet kumun Servel.

### XX$^{vet}$ kantved
#### Brezel-bed kentañ

* Mervel a reas 74 gwaz abalamour d'ar brezel hervez monumant ar re varv, da lavaret eo 3,84 % ag ar boblañs hervez an niveradeg bet graet e 1911.

#### Eil Brezel-bed

* Implijet e voe nijva Servel gant al Luftwaffe (aerlu alaman), bombezennet e veze alies gant ar Re Unanet; eno e voe fuzuilhet 22 zen ag ar Rezistañs gant an Alamaned e mizioù Even ha Gouhere 1944.
* Mervel a reas unnek den ag ar gumun abalamour d'ar brezel.
* Drouklazhet e voe 41 rezistant hag ugent den nann-soudard etre Mae hag Eost 1944 e-tal an nijva gant ar Wehrmacht.

### Lannuon

* E 1961 e voe staget kumun Servel ouzh kumun Lannuon.

## Monumantoù ha traou heverk

* An iliz katolik, engouestloù brezhonek.
* Iliz katolik Sant Pêr, 1884-1886.
* Ar chapel.
* Chapel Sant Negoutan, dibenn ar XIV$^{vet}$ kantved, XV$^{vet}$-XVIII$^{vet}$ kantved.
* Feunteun ar Pemp Gouli.
* Monumant ar re varv e-tal an iliz katolik, luc’hskeudenn.

## Melestradurezh

* Le Barzic a oa maer e 1837 ha Le Bricquir e 1860.

## Tud

* Antoine Calloët de Kerbrat, penn alvokad e Kambr ar C'hontoù Breizh e 1624
* Gabriel Calloët de Kerbrat, penn alvokad eKambr ar C'hontoù Breizh e 1642
* Gabriel Calloet-Kerbrat, bet ganet e Kerbrat, gounezoniour ha skrivagner katolik breizhat er XVIIvet kantved.
* Per Bourdellez, ganet eno e karter Belleger.
* Juluen Sklison, beleg eno eus 1936 betek 1945.

### Ardamezeg ar familhoù

| de Barac'h, Aotrounez Kerzon | En argant e varc'h distern ha skoelf en sabel (siell 1306). Neuz all : en gul e deir sourin en aour. |
| Calloët, Aotrounez Kerbrat | En aour e dreustell en glazur leinet gant ur voualc'henn ivez en glazur Sturienn ː Advise toi. |

## Pennadoù kar

* Belleger,
* Lannuon.

## Liammoù diavaez

* (br)Infobretagne
* (fr)Le chemin de croix de Servel, J.P. Pinot

## Notennoù ha daveoù

* ↑ (fr)Bernard Tanguy : Dictionnaire des noms de communes, trèves et paroisses des Côtes d'Armor. Origine et signification. ArMen - Le Chasse-Marée. 1992
* ↑ (br)Erwan Vallerie : Diazezoù studi istorel an anvioù-parrez.. An Here. 1995
* ↑ (fr)lec'hienn ar gazetenn Le Trégor$^,$ (fr)Ouest-France 2014-05-23
* ↑ (fr)Monumant ar re varv - Memorial Genweb
* ↑ (fr)ABSA
* ↑ (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Cassini EHESS
* ↑ (fr)Société d'Emulation des Côtes -du-Nord, Annuaire des Côtes-du-Nord (1805-1880), pajennoù 91 ha 310
* ↑ (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014